Il-Viċi Kap tal-Partit Nazzjonalista Mario de Marco talab lill-Gvern jippubblika l-kuntratti kollha dwar il-ftehim tal-enerġija. Waqt konferenza tal-aħbarijiet Dr de Marco qal li l-Partit Nazzjonalista laqa’ l-proposta għal dibattitu ta’ nhar l-Erbgħa li ġew fil-Parlament għas-settur tal-enerġija. Madankoll qal li l-Gvern għandu l-ewwel jippubblika d-dokumenti kollha qabel id-dibattitu la darba l-Prim Ministru qal li m’għandu xejn x’jaħbi u li kien se jippubblika kollox. Fost oħrajn Dr de Marco qal li għandu jiġi ppubblikat il-ftehim ta’ xiri tal-impjant tal-BWSC mill-Gvern Ċiniż,  il-pjan kummerċjali tal-kumpanija Enemalta, il-power purchase agreement bejn il-Gvern Malti u l-Gvern Ċiniż, il-ftehim mal-konsorzju electrogas dwar il-bini tal-power station il-ġdida u l-power purchase agreement bejn il-Gvern Malti u l-Electogras. Huwa qal li huwa f’dan l-ispirtu li l-Oppożizzjoni qed tinsisti mal-Gvern li qabel ma jsir id-dibattitu fil-Parlament, jippubblika l-kuntratti kollha li ffirma fis-settur tal-enerġija.